שרון טל ורותם קינן, בסרטו של ערן קולירין, "ההתחלפות", 2012
שרון טל בסרט "ההתחלפות"
**שרון טל** היא שחקנית ישראלית.

קורות חייה
----------

שרון טל נולדה במושב אלמגור ליד הכנרת ומגיל שנתיים גדלה בירושלים. היא למדה בלט במשך שש שנים, רקדה בלהקה, ניגנה בחליל והייתה סולנית במקהלת "אורטוריו". טל למדה במגמת תיאטרון וספרות בתיכון ובגיל 16 המורה לקחה את כיתתה לראות את ההצגה "עיר" של תיאטרון גשר, על פי סיפורי איסאק באבל. כשטל ראתה את השחקנים של גשר היא החליטה שהיא רוצה להיות שחקנית.

שרון טל החלה לעבוד בתיאטרון מיקרו כתאורנית וכעבור חודשיים עשתה אודישן לתפקיד הראשי של שפרה בהצגה "שונאים - סיפור אהבה" של בשביס זינגר והתקבלה. טל שיחקה במשך חמש שנים (2006-2001) במיקרו בשלוש הצגות: "שונאים: סיפור אהבה", "פרידה מדון ז'ואן" (במסגרתה שרה אריות מתוך "דון ג'ובאני" של מוצרט) ו"נדרים" על פי "יוסף ואחיו" של תומאס מאן. כל ההצגות היו בבימויה של אירינה גורליק, מייסדת התיאטרון והן הציגו בתיאטרון החאן בירושלים. כל הצגה עלתה בתום שנה של עבודה. בשנים 2000–2004 למדה שירה קלאסית (אופרה) אצל ג'ודי סלמן אקסלרוד בירושלים ולמדה גם סולפג' ותאוריה של המוזיקה היא הייתה סולנית להקת "יולקי-פאלקי".

היא בוגרת הסטודיו למשחק ניסן נתיב בתל אביב (2009-2006). בין חבריה לכיתה היו יובל רוזמן, נעה בירון, נדב נייטס, מיכאל אלוני, עדו ברטל, רוני הדר ואלון לוי. במהלך לימודיה זכתה במלגת קרן שרת אמריקה ישראל לשנת 2008/2007 ובמלגת קרן אסתר וד"ר אלי לשנת 2009. בשנה השלישית ללימודיה שיחקה בתפקיד הראשי של דונה רוזה בהצגה "שבת ראשון שני" של אדוארדו דה פיליפו, בבימויו של יצחק (בבי) נאמן. כמו כן שיחקה בתפקיד הגנרלית יפאנצ'ינה בעיבוד של "אידיוט" לדוסטויבסקי, בבימויו של מישה לוריה. שיחקה בתיאטרון מחול "עד בלי ירח" בבימויין של מרינה בלטוב ונתלי שילמן. שיחקה גם בתפקיד נאוואל מרואן בהצגה "שרופים" מאת וג'די מועווד, בבימויו של מיכאל רונן.

שרון טל שיחקה בתפקיד הנשי הראשי בסרטו של ערן קולירין "ההתחלפות" (2012).
היא גילמה את דמותה של תמי, אשתו הארכיטקטית של עודד (רותם קינן), בעלת עולם עשיר משלה, שאינה מבחינה בכך שהיא ובעלה מתרחקים זה מזה עד לנקודת האל-חזור. היא הייתה מועמדת על תפקידה בסרט "ההתחלפות" לפרס השחקנית הראשית הטובה ביותר בפסטיבל ונציה 2011 ובטקס פרסי אופיר 2012.

בשנים 2010–2012 למדה שרון טל משחק ובימוי תיאטרון אצל המורה והבמאי הידוע אנטולי וסילייב במסגרת פרויקט בינלאומי בוונציה שנקרא
"isola della pedagogia"
תוכנית בת שלוש שנים (חודשיים בשנה) שכוללת עבודה על המחזות של צ'כוב, דיאלוגים של אפלטון ומחזות וסיפורים קצרים של לואיג'י פיראנדלו.
בשנים 2011–2012 נבחרה להשתתף בהפקה של אנטולי וסילייב, שהוזמנה על ידי מכון גרוטובסקי בוורוצלב, פולין, במסגרת תוכנית
"masters in residence"
במסגרתה הוזמנו ארבעה במאי תיאטרון מהמובילים בעולם (פיטר ברוק ביניהם)
העבודה כללה שני פרקים – הראשון במאי שעסק במחזותיו של צ'כוב, השני באוקטובר שעסק בעיבודים בימתיים של שתי נובלות מאת צ'כוב. מבין המשתתפים באודישנים שקדמו, נבחרו 18 שחקנים בני לאומים שונים - צרפת, איטליה, ספרד, רומניה, צ'כיה ואוקראינה. לצד העבודה הדרמטית קיבלו משתתפי הסדנה בשיעורי פיתוח קול ואימון פיזי יומיומי ושיעורי טאי צ'י ממורים מרוסיה ומסין.

תפקידים
-------

### קולנוע

| סרט | במאי | תפקיד | שנה | פרסים ומועמדויות |
| --- | --- | --- | --- | --- |
| סנאפשוט | דורון ערן | יעל | 2016 |
| ארץ פצועה | ארז תדמור | תמר | 2015 |  |
| היורד למעלה | אלעד קידן | נעמה | 2015 |  |
| ההתחלפות | ערן קולירין | תמי, תפקיד נשי ראשי | 2012 | היא הייתה מועמדת לפרס השחקנית הראשית הטובה ביותר בפסטיבל ונציה 2011, בפסטיבל חיפה 2011 ובטקס פרסי אופיר 2012 |
| שחייה לילית (סרט גמר של בית הספר סם שפיגל לקולנוע ולטלוויזיה) | שרון אנגלהרט | תמרה | 2012 | פרס השחקנית |
| שרון עמרני: זכרו את השם (סרט תיעודי, 60 דקות) | יאיר רוה | גילי | 2011 |  |
| בנא | ניב קליינר | הרעיה | 2008 |  |

### תיאטרון

| הצגה | מחזאי | במאי | תפקיד | תיאטרון | שנת הפקה |
| --- | --- | --- | --- | --- | --- |
| איגלו | יחזקאל לזרוב | יחזקאל לזרוב | לני | תיאטרון תמונע | 2014 |
| אולי פיל | ירדן בר-כוכבא ואלדד כהן | ירדן בר-כוכבא | יעלי | תיאטרון מופע | 2013 |
| אהבת רחל | גדי צדקה | גדי צדקה | רחל המשוררת | התיאטרון העברי | 2013 |
| דונליאלה | נועה קנולר-רבן והשחקנים | נועה קנולר-רבן | שירה | תיאטרון דימונה | 2013 |
| נדרים | ע"פ הרומן של תומאס מאן "יוסף ואחיו" | אירנה גורליק | רחל | תיאטרון מיקרו | 2004 |
| פרידה מדון ז'ואן | ע"פ טירסו דה מולינה, מולייר, אלכסיי טולסטוי וולדימיר קזקוב | אירנה גורליק | דונה אנה ופיירו | תיאטרון מיקרו | 2003 |
| שונאים: סיפור אהבה | ע"פ בשביס זינגר | אירנה גורליק | שפרה-פועה | תיאטרון מיקרו | 2002 |

### טלוויזיה

| סדרה | תסריטאי | במאי | תפקיד | ערוץ | שנת הפקה |
| --- | --- | --- | --- | --- | --- |
| בני ערובה (עונה 2) | רותם שמיר, עמרי גבעון, אמיר גוטפריד, דני סופר, ניר ברגמן | רותם שמיר, עמרי גבעון | מיכל | ערוץ 10 | 2015 |

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **שרון טל** |

* שרון טל, במיזם "אישים" לתיעוד היצירה הישראלית
* שרון טל, במסד הנתונים הקולנועיים IMDb (באנגלית)
* שרון טל, באתר "אידיבי", מאגר הידע העברי לקולנוע ישראלי ועולמי
* שרון טל, באתר ספר הקולנוע הישראלי
* שרון טל, באתר תיאטרון מיקרו
* שרון טל, באתר אידיבי
* מאיה כהן, לא מתחלפת עם איש, באתר ישראל היום, 3 במאי 2012
* מניסן נתיב למעבדה לתיאטרון בוונציה, באתר הבמה, 19 בדצמבר 2010
* שמונה הנשים היפות ביותר בפסטיבל ונציה, באתר International Business Times,‏ 8 בספטמבר 2011
* אורון שמיר, "ההתחלפות", סקירה, באתר סריטה, 3 במאי 2012
* שמוליק דובדבני, "ההתחלפות": מסע לגילוי החלל הפנימי, באתר ynet, 6 במאי 2012
* אורי קליין, ביקורת, "ההתחלפות" של ערן קולירין: המאמץ משתלם, באתר הארץ, 4 במאי 2012
* איתן ווייץ, ההתחלפות: עבודה נעימה, באתר איתן – קולנוע מזווית אישית, 3 במאי 2012
* יאיר רוה, "ההתחלפות", ביקורת, באתר סינמסקופ, 6 במאי 2012
* על הסרט "ההתחלפות", פלוס טריילר, באתר עכבר העיר
* הסרט הקצר "זרות" בכיכובה של שרון טל, בבימויה של שירה מישר, סרטון באתר יוטיוב
* שגיא בן נון‏, אין תפקידים קטנים, יש שחקניות שלמדו משחק: ריאיון עם שרון טל, באתר וואלה!‏, 11 בדצמבר 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007391259505171
* GND: 1061875423
* VIAF: 185149106284968492541
* WorldCat (עם VIAF): 185149106284968492541

 |